**INFORMAČNÁ POVINNOSŤ PREVÁDZKOVATEĽA PRE DOTKNUTÉ OSOBY**

**Prevádzkovateľ:**

* Adresa prevádzkovateľa:

Ministerstvo investícií, regionálneho rozvoja a informatizácie Slovenskej republiky

Pribinova 25

811 09 Bratislava

**Účel spracúvania osobných údajov:**

* Osobné údaje uchádzačov o zákazku sa spracúvajú výhradne na účely identifikácie a overenia uchádzača, vyhodnotenia predloženej ponuky vrátane dokladov, na účely výberu úspešného uchádzača v procese verejného obstarávania a na účely zverejnenia ponuky v profile verejného obstarávateľa.

**Kategórie osobných údajov, ktoré budú spracúvané:**

Všeobecná kategória osobných údajov:

* Uchádzač o zákazku: titul, meno, priezvisko, trvalý pobyt, e-mailová adresa, telefónne číslo a číslo účtu
* Odberateľ uchádzača: titul, meno, priezvisko, e-mailová adresa, telefónne číslo.

**Právny základ spracúvania osobných údajov:**

* Osobné údaje osôb sa spracúvajú na základe **splnenia zákonnej povinnosti pri realizácii verejného obstarávania** podľa čl. 6 ods. 1 písm. c) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov)
* v zmysle § 51 ods. 1 a § 64 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**Doba uchovávania osobných údajov:**

* Osobné údaje sú spracúvané po dobu realizácie procesu a vyhodnotenia verejného obstarávania. Po uvedenej dobe spracúvania budú osobné údaje uchovávané po dobu 10 rokov odo dňa odoslania oznámenia o výsledku verejného obstarávania, ak nie je ustanovené inak (zákon o verejnom obstarávaní). Nakoľko predmet zákazky je financovaný z prostriedkov EÚ v zmysle Zákona o č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, sú v zmysle § 39 ods. 3 prijímateľ a partner povinní uchovávať kompletnú dokumentáciu týkajúcu sa realizácie projektu, verejného obstarávania v súlade s osobitným predpisom[[1]](#footnote-1) do 31. decembra 2028 alebo aj po tomto dátume, ak do 31. decembra 2028 nedošlo k vysporiadaniu finančných vzťahov medzi poskytovateľom a prijímateľom.

**Okruh dotknutých osôb:**

* Fyzické osoby = predkladatelia/uchádzači
* Fyzické osoby ako zástupcovia právnických osôb = predkladatelia ponúk /uchádzači

**Kategórie príjemcov osobných údajov:**

* Osobné údaje sú spracúvané výlučne oprávnenými osobami, ktoré sú zamestnancami prevádzkovateľa:

Odbor verejného obstarávania, Sekcia sprostredkovateľského orgánu informatizácie spoločnosti.

**Prenos osobných údajov do tretej krajiny alebo medzinárodnej organizácie:**

* Nevykonáva sa prenos osobných údajov do tretích krajín ani medzinárodných organizácií.

**Existencia automatizovaného rozhodovania vrátane profilovania:**

* S osobnými údajmi sa nevykonáva automatizované rozhodovanie ani profilovanie.

**Zodpovedná osoba:**

* Mgr. Katarína Hrinčová, [zodpovedna.osoba@mirri.gov.sk](mailto:zodpovedna.osoba@mirri.gov.sk)

**Práva dotknutých osôb:**

* Dotknutým osobám prináležia uvedené práva: <https://www.mirri.gov.sk/ministerstvo/ochrana-osobnych-udajov/index.html>

1. Zákon č. 431/2002 Z. z. v znení neskorších predpisov. Čl. 140 nariadenia (EÚ) č. 1303/2013. [↑](#footnote-ref-1)